# Euroopan unionin C 67A/23.

| | ISSN 1725-2490 |
| --- | --- |
| Euroopan unionin
  virallinen lehti | C 67A |
| | |
| Suomenkielinen laitos | Tiedonantoja ja ilmoituksia | 50. vuosikerta23. maaliskuu 2007 |

ISSN 1725-2490

Euroopan unionin

virallinen lehti

C 67A

Suomenkielinen laitos

Tiedonantoja ja ilmoituksia

50. vuosikerta23. maaliskuu 2007

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Komissio |
| 2007/C 067A/01 | Terveys- ja kuluttaja-asioiden pääosasto — Ilmoitus avoinna olevasta pääneuvonantajan virasta (palkkaluokka AD 14) — Kansanterveys ja riskinarviointi — Luxemburg — (Henkilöstösääntöjen 29 artiklan 2 kohta) — KOM/2007/10045 | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Komissio

2007/C 067A/01

Terveys- ja kuluttaja-asioiden pääosasto — Ilmoitus avoinna olevasta pääneuvonantajan virasta (palkkaluokka AD 14) — Kansanterveys ja riskinarviointi — Luxemburg — (Henkilöstösääntöjen 29 artiklan 2 kohta) — KOM/2007/10045

1

| FI | |
| --- | --- |

FI

---

V Ilmoitukset

HALLINNOLLISET MENETTELYT

Komissio

| 23.3.2007 | FI | Euroopan unionin virallinen lehti | CA 67/1 |
| --- | --- | --- | --- |

23.3.2007

FI

Euroopan unionin virallinen lehti

CA 67/1

---

TERVEYS- JA KULUTTAJA-ASIOIDEN PÄÄOSASTO

Ilmoitus avoinna olevasta pääneuvonantajan virasta (palkkaluokka AD 14)

Kansanterveys ja riskinarviointi — Luxemburg

(Henkilöstösääntöjen 29 artiklan 2 kohta)

KOM/2007/10045

(2007/C 67 A/01)

Keitä olemme

Euroopan komission terveys- ja kuluttaja-asioiden pääosaston (PO SANCO) tehtävänä on huolehtia siitä, että EU:ssa myytävät elintarvikkeet ja kulutustavarat ovat turvallisia, että EU:n sisämarkkinat toimivat kuluttajia hyödyttävällä tavalla ja että EU edistää kansalaistensa terveyden suojelua ja parantamista. Pääosaston linjan C ”Kansanterveys ja riskinarviointi” tehtävänä on puolestaan a) varmistaa, että kehitettäessä yhteisön politiikkaa eri aloilla turvataan samalla ihmisten terveyden korkeatasoinen suojelu; b) toteuttaa toimia, joilla parannetaan EU:n kansanterveyttä, ehkäistään sairauksia ja tauteja ja torjutaan ihmisten terveyttä vaarantavia tekijöitä (yhteistyössä Maailman terveysjärjestön WHO:n ja muiden kansainvälisten organisaatioiden kanssa); c) panna täytäntöön EU:n nykyinen kansanterveysohjelma (2003–2008) ja valmistella seuraava ohjelma sekä d) suorittaa riippumatonta ja avointa riskinarviointia pääosaston tiedekomiteoiden kautta.

Linjaan C kuuluu seitsemän yksikköä, joissa on yhteensä noin 140 työntekijää. Linjan johtajan, pääneuvonantajan ja neljän yksikön (C/1–C/4) toimipaikka on Luxemburg. Yksiköt C/5, C/6 ja C/7 toimivat Brysselissä.

Mitä tarjoamme

Haemme vastaperustettuun virkaan pääneuvonantajaa, joka työskentelee täysitoimisesti linjan C johtajan neuvonantajana. Pääjohtajan suostumuksella pääneuvonantajaa voidaan myös pyytää vastaamaan linjan tiettyjen osien toiminnan ja yksittäisiä monialaisia teemoja koskevan työn koordinoinnista. Tehtävät vaihtelevat pääosaston vuosittaisten painopisteiden mukaan. Todennäköisiä tehtäviä ovat osallistuminen terveyden kokonaisstrategian ja tiedonantojen laadintaan, johtajan ja yksiköiden tukeminen näiden ja jäsenvaltioiden välisten suhteiden hoidossa puheenjohtajavaltion välityksellä, toimiminen johtajan sijaisena Euroopan tautienehkäisy- ja -valvontakeskuksen (ECDC) ja Euroopan lääkearviointiviraston (EMEA) hallintoneuvoston kokouksissa sekä erilaisten työryhmien valvonta johtajan määrittelemällä tavalla.

Pääneuvonantajan tulee myös osallistua aktiivisesti terveyskysymyksistä käytävään poliittiseen keskusteluun, mukaan luettuina Euroopan unionin neuvostossa ja Euroopan parlamentissa käytävät keskustelut. Niin ikään hänen tulee luoda kiinteät yhteydet kansanterveyden alan eri toimijoihin sekä kansallisiin hallintoelimiin ja WHO:hon. Vastuu linjan talous- ja henkilöstöhallinnosta on johtajalla. Pääneuvonantajalla on kuitenkin määrä olla keskeinen rooli rahoitussuunnittelussa ja henkilöstöasioissa, joihin hän osallistuu koordinointitehtäviensä piiriin kuuluvien alojen osalta.

Mitä toivomme

Tehtävässä tarvitaan: käytännössä osoitettua johtamistaitoa, erityisesti valmiutta johtaa, motivoida ja kehittää työryhmiä niin, että nämä pystyvät antamaan parhaan mahdollisen työpanoksen; vankkaa rahoitus-, suunnittelu- ja ohjelmanlaadintaosaamista; kokemusta henkilöstöhallinnosta; kansanterveyden ja riskinarvioinnin alan toimintojen vankkaa tuntemusta, linjan C toimintoihin liittyvää selkeää strategista näkemystä; englannin kielen erinomaisia kirjallisia ja suullisia viestintätaitoja ja ranskan kielen hyviä taitoja; erinomaisia koordinointi- ja neuvottelutaitoja sekä henkilösuhteiden hoitamisessa ja kumppanien kanssa käytävässä vuoropuhelussa tarvittavia taitoja.

Hakijoilta edellytetään:

| 1. | jonkin Euroopan unionin jäsenvaltion kansalaisuutta; |
| --- | --- |

1.

jonkin Euroopan unionin jäsenvaltion kansalaisuutta;

| 2. | korkeakoulututkintoa, joka oikeuttaa väitöskirjaan tähtääviin jatko-opintoihin; |
| --- | --- |

2.

korkeakoulututkintoa, joka oikeuttaa väitöskirjaan tähtääviin jatko-opintoihin;

| 3. | korkeakoulututkinnon suorittamisen jälkeen hankittua vähintään 15 vuoden työkokemusta edellä mainitulla pätevyystasolla; työkokemuksesta vähintään viiden vuoden on oltava korkean tason johto- tai neuvonantajatehtävistä; |
| --- | --- |

3.

korkeakoulututkinnon suorittamisen jälkeen hankittua vähintään 15 vuoden työkokemusta edellä mainitulla pätevyystasolla; työkokemuksesta vähintään viiden vuoden on oltava korkean tason johto- tai neuvonantajatehtävistä;

| 4. | yhden EU:n virallisen kielen perusteellista taitoa ja toisen virallisen kielen riittävää taitoa; hakijoita pyydetään ottamaan huomioon, että valintamenettelyssä käytetään vain englannin, ranskan tai saksan kieliä. |
| --- | --- |

4.

yhden EU:n virallisen kielen perusteellista taitoa ja toisen virallisen kielen riittävää taitoa; hakijoita pyydetään ottamaan huomioon, että valintamenettelyssä käytetään vain englannin, ranskan tai saksan kieliä.

Komissio valitsee ja nimittää pääneuvonantajan omien valinta- ja työhönottomenettelyjensä mukaisesti. Palkkaus- ja palvelussuhteen ehdot määräytyvät Euroopan yhteisöjen AD 14 -palkkaluokan virkamiehiin sovellettavien henkilöstösääntöjen mukaan. Komissio noudattaa henkilöstöpolitiikassaan tasa-arvoperiaatetta.

Toimenkuvauksen, valintaperusteet ja hakuohjeet voi ladata Internet-osoitteesta:

http://ec.europa.eu/dgs/personnel_administration/working_senior_mgt_en.htm.

Linkki viranhakusivustolle:

http://ec.europa.eu/dgs/personnel_administration/seniormanagementvacancies/CV_Encadext/index.cfm

Jos ilmenee teknisiä ongelmia, apua voi pyytää sähköpostitse osoitteesta:

ADMIN-MANAGEMENT-ONLINE@ec.europa.eu.

Hakuaika päättyy 23. huhtikuuta 2007. Verkkohakemuksia voi jättää ainoastaan kello 12:een saakka (Brysselin aikaa).

---